hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu en hu hu hu en hu hu hu hu hu hu hu hu hu hu en hu en hu hu en en hu hu hu en hu fr hu hu hu hu hu hu pt hu hu hu hu hu pt hu hu
Halál - méltósággal elmenni - Rezgések
Szerző: SprokAndrea | ápr 3, 2021 | Rezgések
A napokban előkerült a halál felé vezető út, az elmúlás, a méltósággal elmenni témája.
Napjainkban elzárkózunk tőle, hárítunk, nem beszélünk e témához kapcsolódó érzéseinkről, gondolatainkról, esetleges tapasztalatainkról, igaz nem is hétköznapi a téma. Talán minden félelem közül a haláltól való félelem gyökerezik legmélyebben bennünk.
Merengésre, gondolat ébresztésre szedtem össze néhány információt.
Régen az élet természetes velejárójaként tekintettünk a halálra, hiszen több generáció élt egymás közvetlen közelében. Amikor valaki elhunyt, gyakran a házban ravatalozták fel, a rokonok, barátok együtt virrasztottak szerettük holtteste mellett, támogatták egymást. Nem maradtak magukra a gyászolók, ezzel is segítve a veszteség feldolgozásának a folyamatát.
A 14-15. században elindult egy mozgalom Franciaországból, amikor felismerték annak a jelentőségét, hogy nem mindegy, milyen lelkiállapotban lép át a beteg a halál kapuján. Az örök kárhozatba vetett hit rettegésben tartotta a középkori embereket, és fájdalmas lelki kínok közé sodorta a haldoklókat. Ennek feloldására indították el ezt a mozgalmat, melynek legnagyobb jelentősége, hogy visszaadta a korabeli hívők önrendelkezési jogát lelkük útjának jövőképe felett, ezáltal megadta a lehetőséget a szabad akarat és a felelősség felvállalásából fakadó méltóság megélésére.
A korabeli keresztény hitvilág motívumainak felhasználásával megfestettek 11 képet a haldoklók lelki tusájának különféle állapotairól, és az ezekből létrehozott, magyarázatokkal ellátott könyvet adták a betegek kezébe, papi támogatással. Ezzel a módszerrel segítették a beteget a helyzetével való megbékélésében, lelkének megnyugtatásában és haldoklásának folyamatában. Ezeket a képeket ars moriendi tábláknak hívják. Bővebben: https://www.arsmoriendi.hu/ars-moriendi-eredete-tortenete/
Mivel nem beszélgetünk a halálról, ennek köszönhetően sem a betegek, sem a hozzátartozók nincsenek felkészülve a haldoklás és a halál fizikai és lelki folyamataira.
Az elmúláshoz a félelem, a düh, a szorongás, a ragaszkodás és a fájdalom érzései társulhatnak. Ebben az élethelyzetben egy értő érintés rengeteget tud segíteni. Ráébreszthet arra, hogy ha ellazulunk és megengedjük magunknak, hogy az irányítást átvegye testünk-lelkünk, úgy csökkenteni lehet a fizikai fájdalmat.
“Mindig ámulattal töltött el, hogy egy egyszerű emberi érintés mekkora békét tud adni azoknak, akik kapják: félelmet és fájdalmat csendesít.” Polcz Alaine, Meghalok én is?
A születés és a halál, mint az élet két kapujáról lehet ebben a cikkben olvasni: https://www.arsmoriendi.hu/szuletes-es-a-halal-az-elet-ket-kapuja/
A Wikipédia a következőket írja a halálról:
A biológia számára a halál az élőlény elpusztulása, ami után passzívan vesz részt az ökoszisztémában.
A magyar jog szerint a halál: amikor a légzés, a keringés és az agyműködés teljes megszűnése miatt a szervezet visszafordíthatatlan felbomlása megindul. – 1997. évi CLIV. tv. XI. fej. 202. § g)
Az orvostudomány megkülönbözteti a klinikai halál, agyhalál és biológiai halál fogalmát:
A klinikai halál, állapotában az életjelenségek (keringés, légzés, agyműködés) átmenetileg szünetelnek.
Az agyhalál állapotában a személy agya olyan mértékben károsodik, hogy többé nem képes a szervezet irányítására, a vegetatív idegrendszer teljes vagy részleges sérülésekor. Eszméletvesztés, kóma esetében lehetséges a károsodás nélküli felépülés.
A biológiai halál – latinul Exitus -, az élő szervezet működésének visszafordíthatatlan, végleges leállása.
A vallások egy részének teológiája szerint a halál a földi élet vége, amely után az ember az isteni akaratnak megfelelően a másvilágra kerül, megsemmisül vagy a saját testében vagy más alakban újjászületik.
“Beteg valaki közületek? Hívassa el az egyház papjait, azok imádkozzanak fölötte, és kenjék meg őt olajjal az Úr nevében! A hitből fakadó imádság megszabadítja a beteget, és az Úr megkönnyebbíti őt, ha pedig bűnökben van, bocsánatot nyer.” (Jak. 5, 14-16.) – A hívők haláluk előtt felveszik a Szentkenetet, hogy tiszta lelkiismerettel haladjanak tovább útjukon.
A halál felé vezető úton a lelki támogatás, a megértő közegben történő beszélgetések, az érintések sokat segíthetnek mind a haldoklónak, mind a hozzátartozóinak. Ha úgy érezzük segítségünkre lenne, kérjük gyászkísérő, hospice munkatárs segítségét.
Ma Nagypéntek van, szeretettel ajánlom figyelmedbe Golenya Ágnes videóját:
Húsvét, Nagypéntek: ÚJJÁSZÜLETÉS ÉS NEM HALÁL
Neale Donald Walsh: Beszélgetések Istennel
akaraterő fejlesztése alapvető energia belső erő böjt ciklus csakrák egészség félelem halál hangfürdő hangfürdőzés hangmasszázs hangtál holdfázis jala neti jin jóga jóga kirándulás kitartás légzés menstruáció méh méregtelenítés napüdvözlet neti kanna női jóga orr prevenció Prosztata rezgés solfeggio spiritualitás fejlesztése spirituális gyakorlat Surya Namaskára természet Tesla tisztítás yin yoga ájurvéda ászana érintés önbizalom öngyógyítás újhold ősbizalom